Na temelju članka 2.13 stavak (1) točka 3. Izbornoga zakona BiH (“Službeni glasnik Bosne i Hercegovine” broj 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22, 51/22, 67/22 i 24/24), a u svezi s člankom 26. Pravilnika o postupku imenovanja i razrješenja biračkih odbora za Lokalne izbore u Bosni i Hercegovini 2024. godine broj: 05-1-02-2-577-1/24 od 3. 5. 2024. godine, Općinsko izborno povjerenstvo Posušje, raspisuje

**J A V N I O G L A S**

**za izbor kandidata za popunu rezervne liste kvalificiranih osoba za imenovanje članova biračkih odbora/mobilnog tima/tima i njihovih zamjenika**

**I.** Objavljuje se Javni oglas za izbor kandidata za popunu rezervne liste kvalificiranih osoba za imenovanje članova biračkih odbora/mobilnog tima i njihovih zamjenika.

**II. Uvjeti za imenovanje:**

**Opći uvjeti:**

1. Prijavljeni kandidat je osoba s pravom glasa.

2. Za člana biračkog odbora ne može biti imenovana osoba (članak 2.3. Izbornoga zakona BiH):

1. koja se ne može kandidirati u smislu odredbi članaka 1.6, 1.7 i 1.7a Izbornoga zakona BiH;

2. koja je član najvišeg izvršno-političkog tijela političke stranke ili koalicije (predsjednik, potpredsjednik, generalni tajnik ili član izvršnoga odbora ili glavnoga odbora);

3. koja je nositelj izabranog mandata ili je član izvršnoga tijela vlasti, osim u slučajevima predviđenim člankom 2.12 stavak (4) Izbornoga zakona;

4. koja je aktualni kandidat ili je bio kandidat za bilo koju razinu vlasti na posljednjim općim i posljednjim lokalnim izborima

5. kojoj je izrečena kazna za radnju koja predstavlja težu povredu izbornih zakona ili propisa za koju je osobno odgovorna, u posljednje četiri godine, računajući od dana pravosnažnosti odluke.

**Posebni uvjeti:**

* da ima prijavljeno prebivalište u gradu za koji se imenuje birački odbor, u pravilu da je upisan u izvod iz Središnjeg biračkog popisa za biračko mjesto za koje se imenuje;
* da ima najmanje završenu srednju školu, odnosno III., IV. ili V. stupanj stručne spreme;
* da mu nije izrečena sankcija od Središnjeg izbornog povjerenstva BiH.

**III. Potrebna dokumentacija:**

1. prijava na javni oglas (popunjen obrazac SG-3)

**IV. Rok za podnošenje prijava**

Rok za podnošenje prijava je dvadeset (20) dana od dana objave javnoga oglasa na oglasnoj ploči općine, na mrežnoj stranici općine i sredstvima javnoga informiranja (lokalni radio, tiskani mediji)

**V. Tijelo za provedbu postupka**

Proceduru izbora kandidata po javnom oglasu provodi Općinsko izborno povjerenstvo općine Posušje.

**VI. Ostale informacije**

Obrazac prijave kandidati mogu preuzeti u sjedištu Općinskog izbornog povjerenstva ili na mrežnoj stranici općine Posušje.

Prijavu na javni oglas kandidati dostavljaju u zatvorenoj omotnici u sjedište izbornoga povjerenstva s naznakom:

***Općinsko izborno povjerenstvo Posušje***

***Fra Grge Martića 30***

***88240 Posušje***

***s naznakom***

***„Prijava na javni oglas za popunu rezervne liste kvalificiranih osoba za imenovanje članova biračkih odbora/mobilnog tima i njihovih zamjenika – ne otvarati.”***

Kandidati će, ako izborno povjerenstvo zatraži, dostaviti dokaze o kvalifikaciji i ispunjavanju uvjeta iz javnoga oglasa.

Nepotpune i neblagovremene prijave izborno povjerenstvo neće uzeti u razmatranje.

Predsjednik OIP

\_\_\_\_\_\_\_\_\_\_\_\_\_\_\_

Broj: 01-3/24

Posušje, 16. 5. 2024. godine